ingkang sampun têrang dhawuhing kaparêng dalêm, inggih punika: sadaya ingkang sami damêl pasamuwan pahargyan, botên kaparêng adhêdhasar suka- suka (sopyan-sopyan), awit mindhak ambêborosi, ingkang tundonipun namung badhe sami damêl rêkaosing gêsangipun kemawon. Mênggah sadèrèngipun kula nglairakên punapa wigatosing wilujêngan, pangrèh Narpawandawa ngaturi uninga ing panjênêngan sadaya, rancanganipun pangrèh para warga kakung saha putri kasuwunakên ngabyantara nata, kados ingkang sampun kawrat ing organ kita kapêngkêr punika, botên kaparêngakên, dene ingkang dipun parêngakên ngabyantara amung para pangrèhipun sadaya pakêmpalan, katamtokakên sowan dintên Rêbo benjing-enjing jam 11 siyang, anjujug wontên ing bangsal sakilèn sasana sumewa (tumrap ingkang ngunjukakên pisungsung jam 10 enjing, anjujug ing bangsal marakata (panganggenipun: èstri gêlung têkuk, rasukan